
A Tiva-Szolg Kft.-nél lefolytatott temető üzemeltetés ellenőrzése eredményéről

Tiszavasvári Város Önkormányzata Képviselő-testülete az alábbi határozatot hozza: 

1. Elfogadja a 2026. május 7-én a Graczka István belső ellenőr által elkészített a Tiva-Szolg Nonprofit Kft.-vel kötött temető üzemeltetésre vonatkozó kegyeleti közszolgáltatási szerződésben meghatározott üzemeltetési feladatok szerződésszerű megvalósulásának vizsgálata tárgyú ellenőrzéséről készült jelentésben foglaltakat.

2. Felkéri a Tiva-Szolg Kft ügyvezetőjét az alábbiakra: 

· Kerüljön kidolgozásra egy Tiszavasvári és Tiszalök temetőüzemeltetési költségeire vonatkozó költségmegosztási szabályzat. 
· A Kft. vizsgálja felül a temetői tevékenység kiadásainak racionalizálását, hogy a társaság vesztesége ezen a feladaton csökkentésre kerülhessen. 
· Készítse el a Tiva-Szolg Kft. a temetőüzemeltetéssel kapcsolatos önköltség számítási szabályzatát. 

3. Felkéri a polgármestert, hogy jelen határozatról a Tiva-Szolg Kft. ügyvezetőjét tájékoztassa. 


Határidő: azonnal 				

Felelős: Balázsi Csilla polgármester és Tiva-Szolg Kft. ügyvezető











        Balázsi Csilla                                              		  Dr. Kovács János
                      polgármester                                                     	          jegyző

